Source: http://www.turre.com/category/uncategorized/
Timestamp: 2013-06-20 03:59:11+00:00
Document Index: 21598410

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Category Archive for ‘Uncategorized’ at Turre Legal
Published by Herkko Hietanen on 17/10/2009 in Uncategorized.
STT uutisio tänään, että Pikku Kakkosen tunnusmusiikin säveltäjä on tehnyt tutkintapyynnön tunnusmusiikkia parodisoivasta YouTubessa levitettävästä kappaleesta. Yle, joka ei käytä enää STT:n palveluita on saanut säveltäjä Ruotiselta kommentit suoraan:
Säveltäjä Timo Ruottinen uskoo, että kyseessä on selvä tekijänoikeusrikos. Internetissä julkaistuissa videoissa on käytetty Pikku Kakkosen tunnusmelodiaa ja videokuvaa ilman tekijöiden lupaa.
- Siinä on selkeästi loukattu monenlaisia ja monen henkilön tekijänoikeuksia, Ruottinen sanoo.
Ruottisen mukaan video on myös alkuperäisteosta loukkaava. Rap-tyylisen videon sanoitukset ovat alatyyliset ja rivot.
- Kyseessä on kaikkien tuntema, arvokas sävelteos. Tämä sen pohjalta tehty, netissä leviävä video on alatyylinen ja lapsille sopimaton, Ruottinen toteaa.
Salapoliisityöni tuotti youtubehakuna seuraavan videon.
Muunetun teoksen laadusta ja mauttomuudesta voi olla montaa mieltä. Tekijänoikeuslain ei tulisi ottaa kuitenkaan kantaa tähän. Vaikka Suomen laista puuttuu nimenomainen maininta parodian sallittavuudesta, se on katsottu olevan sallittu taiteenmuoto jota tekijänoikeuden omistaja ei voi kieltää. Kirjoitin jonkun aikaa sitten aiheesta artikkelin, joka tuntuu olevan jatkuvasti ajankohtainen.
Pikku Kakkosen kanssa on mielestäni selvä, että tekijänoikeuksia ei ole rikottu. Säveltäjän mieli ollaan voitu pahoittaa. Kappaleeseen sekä televisio-ohjelmaan johon se välttämättä yhdistetään on liitetty lastensuojelun vastainen viesti, joka on jotain mitä Pikku Kakkonen viimeiseen asti pyrkii välttämään. Tehokeinona on käytetty pikkukakkosmusaluuppeja sekä alkumusiikin aikana näkyvää logoa. Tämä on tyypillistä ja tarpeen parodialle, jotta katsoja ja kuulija ymmärtäisi, että tässä todella tehdään julmaa pilaa alkuperäisteoksesta.
Lasteensekaantumista, kiroilua, huumeita ja lastenohjelma… kuulostaa jotenkin etäisesti tutulta. Ruotsin korkein oikeus katsoi vastaavassa jutussa parodian sallituksi. Ruotsissa parodian kohteena ei ollut pikku2 vaan mikko mallikas. Niklas Bruun on kirjoittanut hyvän selostuksen Mikko Mallikas tapauksesta.
Toki parodian nimissä ihan kaikki ei ole sallittua. Parodian tulee kohdistua teokseen, sen tekijään tai teokseen yhdistettyihin arvoihin ja näkemyksiin. Esimerkiksi YouTubessa miljoonayleisön saanut Rihannan Umberella kappaleen väännös on rajatapaus. Sen sanainen miekka kääntyy ylipainoisia kohtaan. Rihanna ei tunnetusti ole ylipainosta kärsinyt -Ei ainakaan tietääkseni. Muutoinkaan alkuperäinen kappale ei käsittele paino-ongelmia tai ihannoi laihoja ihmisiä -tai ehkäpä kappale parodioin videoa jossa esiintyy laihoja tanssijoita. Side on kuitenkin selkeästi heikompi kuin pikkukakkosen tunnusmusiikkiparodian kanssa.
Published by Herkko Hietanen on 09/09/2009 in Copyright, Sensuuri, Uncategorized and Web 2.0.
Yhtäkkiä matkapuhelin, jossa on videoprojektori onkin järkevä.
Hahmontunnistus on kaiketi vielä aika prosessoritehoa vievää, mutta yksinkertaiset hahmot kuten viivakoodit ovat helpompia.
Published by Herkko Hietanen on 20/03/2009 in Uncategorized.
Oikeudenkäynnin piti alkaa eilen, mutta osapuolet näyttivät päässeen sopimukseen. Creative Commonsin blogissa on kiinnostavia kommentteja Gatehousen lakimieheltä sekä analyysi tekijänoikeuden rajoitusten ja CC lisenssin myöntämien oikeuksien rajasta.
Published by Herkko Hietanen on 27/01/2009 in Copyright, Court cases, Creative Commons, Open content, Teknologiaoikeus, Uncategorized and Web 2.0.
Kuten blogeissa ympäri maailmaa onkin jo ehditty raportoimaan (Lessig, EFF), Court of Appeals for the Federal Circuit on vahvistanut USA:ssa avoimen lähdekoodien lisenssien pätevyyden. Tapauksen merkittävyyttä lisää ensinnäkin se, että alioikeus oli päätynyt tapauksessa päinvastaiseen lopputulokseen. Toiseksi päätös osoittaa, että avoimien lisenssien merkitys ohjelmistoliiketoiminnalle on selkeästi ymmärretty myös tuomioistuinlaitoksessa – tässä tapauksessa vielä USA:n kaikista IPR-myönteisimmässä foorumissa. Päätöksessä mm. hehkutetaan avoimen lähdekoodin lisensointia:
Open source licensing has become a widely used method of creative collaboration that serves to advance the arts and sciences in a manner and at a pace that few could have imagined just a few decades ago. For example, the Massachusetts Institute of uses a Creative Commons public license for an OpenCourseWare project that licenses all 1800 MIT courses. Other public licenses support the GNU/Linux operating system, the Perl programming language, the Apache web server programs, the Firefox web browser, and a collaborative web-based encyclopedia called Wikipedia. Creative Commons notes that, by some estimates, there are close to 100,000,000 works licensed under various Creative Commons licenses. The Wikimedia Foundation, another of the amici curiae, estimates that the Wikipedia website has more than 75,000 active contributors working on some 9,000,000 articles in more than 250 languages
Oikeudellisesti päätöksen mielenkiintoisin osuus on covenant/contract-osuus, josta (ehkä) myöhemmin lisää.
Published by Ville Oksanen on 14/08/2008 in Copyright, Court cases, Creative Commons, English and Uncategorized.
Tasa-arvo leviää miehisten rikosten maailmaan
Eilen DC waretus tapauksessa tutkinnan kohteena oli kuultu myös naispuolisia epäiltyjä. Tänään iltalehti uutisoi perinteisesti miesvoittoisesta rikollisuuden alasta graffitimaalauksesta, jossa pääepäiltynä on maalauksista kirjaa tekevä nainen. Asiaa sen enempää tuntematta juttu kuulostaa avunanto/yllytystapaukselta. Graffitien tekijöistä on noussut paljon vaikuttajia luoville aloille. Pauli Aaltosetälä oli sm-maalareita joskus aikoinaan. Nyt olisi vaikea kuvitella hänet kannun varteen.
Kuvan otti Vitalyzator.
Some rights reserved. Published by Herkko Hietanen on 05/06/2007 in Uncategorized.
Turren partneri Mikko Välimäen ja prof. Niklas Bruunin kirjoittama kirja uudesta korkeakoulukeksintölaista on nyt virallisesti julkaistu. Kyseessä on ehdottoman suositeltavaa luettavaa aihepiiristä kiinnostuneille – kirja tarjoaa erittäin luettavan lähestymisen lakiin. “Mikkomaiseen” tyyliin kirjasta löytyy myös poliittisempia kannanottoja aiheeseen, jotka piristävät kummasti vastaavista kirjoista useimmiten löytyvää pelkkää pykälien mekaanista läpikäymistä.
Published by Ville Oksanen on 15/05/2007 in Uncategorized.
Internetissä on muutamia kirjoittamattomia sääntöjä, jotka tulevat usein yllätyksinä yhteisön ulkopuolelta tuleville toimijoille (lue: tyypillinen pykäläjuristi). Hyvä esimerkki tästä on viimeisen vuorokauden aikana nähty draama HD-DVD:n suojauksen murtamiseen tarvittavan ns. “volume key:n” kohdalla. Proskauer Rose LLP:n AACS LA:n nimissä lähettämät alasottovaatimukset saivat aikaan aivan päinvastaisen tuloksen kuin mitä niillä tavoiteltiin – nyt poistettavaksi haluttu informaatio on levinnyt lähtemättömästi ympäri Internettiä ja samalla hyvin suuri joukko uusia ihmisiä on saanut kuulla, että suojaus on ohitettavissa.
Lopputulos oli täysin ennakoitavissa. Verkkoyhteisö ei pitä varsinkaan heidän omaksi kokemiinsa tiedotusväyliin kohdistuvista “sensurointipyynnöistä” ja reagoi niihin aggressiivisesti levittämällä sensuroitavaksi haluttua informaatiota. Tässä tapauksessa polttopisteessä oli Digg-uutisaggrekaattori, joka poisti artikkelit saatuaan asiaa koskevan alasottoilmoituksen. Tämän seurauksena Diggin yhteisö aloitti kapinan ja täytti palvelun artikkeleilla ja meta-artikkeleilla suojauksen murtamisesta ja alasotosta. Palvelulla ei ollut loppujen lopuksi muuta vaihtoehtoa kuin antaa periksi:
Tapaus oli tarpeeksi kiinnostava ylittääkseen valtavirtamedian uutiskynnyksen ja näin informaatio levisi (tietokonelehtien lisäksi) mm. Washington Postiin, Forbesiin, New York Timesiin, San Francisco Chronicleen BBC:lle ja Fox Newsiin.
Proskauer Rosella ollaan varmasti juuri nyt todella ylpeitä – not!
Published by Ville Oksanen on 02/05/2007 in Uncategorized.
© Turre Legal 2000-2013	Powered by WordPress3.5.1 and K21.0-RC7	Entries Feed and Comments Feed	31 queries. 1.0180 seconds.	Creative Commons Attribution-ShareAlike 1.0 Finland